OpenLLM-France/wikimedia huggingface dataset:
# Can Sanahuja (Viladecavalls)

Can Sanahuja és una masia del municipi de Viladecavalls (Vallès Occidental) protegida com a bé cultural d'interès local.
Els segles xviii i xix la heretat és coneguda com a Heretat Marcet després del matrimoni de na Maria Sanahuja amb en Domingo Marcet del Mas i Palet l'any 1757.
En aquests temps la masia se situava al terme municipal d'Ullastrell.
Compta amb una capella construïda el 1806 en honor de Sant Salvador.
A més la masia és fortificada.

## Descripció

És una masia de grans dimensions amb planta basilical. En un lateral hi ha un cos afegit amb galeries i una torre. Hi ha decoració en totxo vist i ceràmica vidriada. Al voltant de la casa hi ha l'antiga era tancada per un mur. En aquest mur es troba un gran portal que pertany al desaparegut palau del Vescomte de Santa Coloma, del carrer Ample de Barcelona: és una porta d'arc de mig punt amb grans dovelles i a la clau hi ha pintada una magrana. La porta està flanquejada per dues fileres de carreus verticals encoixinats i el conjunt està coronat per un porxo amb teulada a dues vessants.

## Referències

* 1 2 «Can Sanahuja». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Camurac

Camurac és un municipi francès, situat al departament de l'Aude i a la regió d'Occitània.
# Campionat del món de ciclisme en pista de 1993

El Campionat Mundial de Ciclisme en Pista de 1993 es va celebrar a Hamar (Noruega) entre el 15 i el 20 d'agost de 1993.
Les competicions es van celebrar al Vikingskipet de Hamar. En total es va competir en 11 disciplines, 8 de masculines i 3 de femenines. En aquesta edició es va produir la unificació de les proves amateurs amb les professionals, creant-se així una categoria "Open"..

## Resultats
### Masculí

| Prova | | | |
| Velocitat individual | Gary Neiwand Austràlia | Michael Hübner Alemanya | Eyk Pokorny Alemanya |
| Tàndem | Itàlia Federico Paris Roberto Chiappa | Austràlia Stephen Pate Danny Day | Txèquia Ľubomír Hargaš Arnošt Drcmánek |
| Persecució individual | Graeme Obree Regne Unit | Philippe Ermenault França | Chris Boardman Regne Unit |
| Persecució per equips | Austràlia Brett Aitken Stuart O'Grady Billy Shearsby Tim O'Shannessy | Alemanya Andreas Bach Guido Fulst Jens Lehmann Torsten Schmidt | Dinamarca Jimmi Madsen Klaus Kynde Nielsen Jan Bo Petersen Lars Otto Olsen |
| Quilòmetre contrarellotge | Florian Rousseau França | Shane Kelly Austràlia | Jens Glücklich Alemanya |
| Cursa per punts | Etienne De Wilde Bèlgica | Éric Magnin França | Vassil Iàkovliev Ucraïna |
| Keirin | Gary Neiwand Austràlia | Marty Nothstein Estats Units | Toshimasa Yoshioka Japó |
| Darrere moto | Jens Veggerby Dinamarca | Roland Königshofer Àustria | Carsten Podlesch Alemanya |

### Femení

| Prova | | | |
| Velocitat individual | Tanya Dubnicoff Canadà | Ingrid Haringa Països Baixos | Nathalie Even França |
| Persecució individual | Rebecca Twigg Estats Units | Marion Clignet França | Janie Eickhoff Estats Units |
| Cursa per punts | Ingrid Haringa Països Baixos | Svetlana Samokhalova Rússia | Jessica Grieco Estats Units |

## Medaller

| Pos. | País | Or | Plata | Bronze | Total |
| 1 | Austràlia | 3 | 2 | 0 | 5 |
| 2 | França | 1 | 3 | 1 | 5 |
| 3 | Estats Units | 1 | 1 | 2 | 4 |
| 4 | Països Baixos | 1 | 1 | 0 | 2 |
| 5 | Dinamarca | 1 | 0 | 1 | 2 |
| 5 | Regne Unit | 1 | 0 | 1 | 2 |
| 7 | Bèlgica | 1 | 0 | 0 | 1 |
| 7 | Canadà | 1 | 0 | 0 | 1 |
| 7 | Itàlia | 1 | 0 | 0 | 1 |
| 10 | Alemanya | 0 | 2 | 3 | 5 |
| 11 | Àustria | 0 | 1 | 0 | 1 |
| 11 | Rússia | 0 | 1 | 0 | 1 |
| 13 | Japó | 0 | 0 | 1 | 1 |
| 13 | Txèquia | 0 | 0 | 1 | 1 |
| 13 | Ucraïna | 0 | 0 | 1 | 1 |
| | TOTAL | 11 | 11 | 11 | 33 |

## Enllaços externs

* Resultats a la web de l'UCI
# Can Puig (Sant Boi de Llobregat)

Can Puig és una obra del municipi de Sant Boi de Llobregat (Baix Llobregat) protegida com a bé cultural d'interès local.

## Descripció

Es tracta d'una casa senyorial de planta baixa i dos pisos, amb coberta de teula àrab a dues vessants que es prolonga amb ample ràfec sobre la façana. A la façana destaca un gran sòcol de pedra vista a la part baixa. Els murs són de pedra arrebossada que contrasta amb els carreus ben tallats i aparellats de la porta i de les finestres de la planta noble. També destaca el maó vist dels arcs i muntants dels vans superiors de les golfes. La clara distribució horitzontal de la façana, organitzada en tres pisos i marcant una clara simetria en les formes i disposició dels vans, són característiques clarament renaixentistes. La combinació de finestres quadrades i arcs rebaixats de mig punt, així com els relleus esculpits d'algunes finestres i de l'heràldica, també són elements de caràcter renaixentista.

## Història

La data que consta a la façana és la de 1604, però la família Serdanya construí aquesta casa al segle xvi. La família Serdanya va donar batlles a la vila pel nomenament directe de la senyora Abadessa de Valldonzella, mestressa de la Pobla Arlovina.
El primer dels Puig era ja de les darreries del segle xvi, Francisco de Puig, Conseller de Sa Majestat.
Posteriorment el casal va ser molt restaurat i modificat al seu interior, a fi de condicionar-lo com a habitatges diversos.

## Referències

* 1 2 3 4 «Can Puig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].
# Campionats del món de ciclocròs de 1974

Els Campionats del món de ciclocròs de 1974 foren la 25a edició dels mundials de la modalitat de ciclocròs i es disputaren el 24 de febrer de 1974 a Bera, Navarra. Es disputaren dues proves masculines.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Albert Van Damme Bèlgica | 1h 19' 14" | Roger De Vlaeminck Bèlgica | + 1' 46" | Peter Frischknecht Suïssa | + 1' 49" |
| Cursa amateur masculina | Robert Vermeire Bèlgica | 1h 08' 01" | Klaus-Peter Thaler RFA | + 1' 13" | Ekkehard Teichreber RFA | + 2' 26" |

## Classificacions
### Classificació de la prova masculina elit

| Pos. | Ciclista | País | Temps |
| | Albert Van Damme | Bèlgica | 1h 19' 14" |
| | Roger De Vlaeminck | Bèlgica | + 1' 46" |
| | Peter Frischknecht | Suïssa | + 1' 49" |
| 4 | Pierre Bernet | França | + 3' 36" |
| 5 | Hermann Gretener | Suïssa | + 4' 20" |
| 6 | Julien Van Den Haesevelde | Bèlgica | + 4' 22" |
| 7 | Michel Baele | Bèlgica | + 4' 53" |
| 8 | José María González | Espanya | + 5' 17" |
| 9 | Juan Gorostidi | Espanya | + 5' 17" |
| 10 | Albert Zweifel | Suïssa | + 6' 33" |

### Classificació de la prova masculina amateur

| Pos. | Ciclista | País | Temps |
| | Robert Vermeire | Bèlgica | 1h 08' 01" |
| | Klaus-Peter Thaler | RFA | + 1' 13" |
| | Ekkehard Teichreber | RFA | + 2' 26" |
| 4 | Franco Vagneur | Itàlia | + 2' 57" |
| 5 | Czesław Polewiak | Polònia | + 3' 05" |
| 6 | Ueli Müller | Suïssa | + 3' 13" |
| 7 | Alex Gérardin | França | + 3' 15" |
| 8 | Vojtěch Červínek | Txecoslovàquia | + 3' 17" |
| 9 | Klaus Jördens | RFA | + 3' 36" |
| 10 | Gerrit Scheffer | Països Baixos | + 3' 59" |

## Medaller

| Pos. | País | Or | Plata | Bronze | Total |
| 1 | Bèlgica | 2 | 1 | 0 | 3 |
| 2 | RFA | 0 | 1 | 1 | 2 |
| 3 | Suïssa | 0 | 0 | 1 | 1 |

## Referències

* Web de l'UCI
* Resultats a les-sports.info
# Campionats del món de ciclocròs de 1979

Els Campionats del món de ciclocròs de 1979 foren la 30a edició dels mundials de la modalitat de ciclocròs i es disputaren el 28 de gener de 1979 a Saccolongo, Pàdua, Itàlia. Per primera vegada es disputà la prova júnior i foren tres les proves disputades.

## Resultats

| Prova | Or | Or | Plata | Plata | Bronze | Bronze |
| Cursa elit | Albert Zweifel Suïssa | 1h 28' 33" | Gilles Blaser Suïssa | + 4' 03" | Robert Vermeire Bèlgica | + 8' 21" |
| Cursa amateur | Vito Di Tano Itàlia | 1h 10' 17" | Hennie Stamsnijder Països Baixos | + 41" | Ueli Müller Suïssa | + 1' 06" |
| Cursa júnior | José Iñaki Vijandi Espanya | 50' 43" | Bart Musschoolt Bèlgica | + 58" | Heinz Matschke RFA | + 1' 35" |

## Classificacions
### Classificació de la prova elit

| Pos. | Ciclista | País | Temps |
| | Albert Zweifel | Suïssa | 1h 28' 33" |
| | Gilles Blaser | Suïssa | + 4' 03" |
| | Robert Vermeire | Bèlgica | + 8' 21" |
| 4 | Jan Teugels | Bèlgica | + 9' 27" |
| 5 | Erwin Lienhard | Suïssa | + 10' 33" |
| 6 | Richard Steiner | Suïssa | + 12' 18" |
| 7 | Lucien Zeimes | Luxemburg | + 17' 08" |
| 8 | Juan Gorostidi | Espanya | + 1 volta |
| 9 | Giuseppe Fatato | Itàlia | + 1 volta |
| 10 | Eric Stone | Regne Unit | + 1 volta |

### Classificació de la prova amateur

| Pos. | Cycliste | Pays | Temps |
| | Vito Di Tano | Itàlia | 1h 10' 17" |
| | Hennie Stamsnijder | Països Baixos | + 41" |
| | Ueli Müller | Suïssa | + 1' 06" |
| 4 | Franco Vagneur | Itàlia | + 1' 11" |
| 5 | Tadeusz Steinke | Polònia | + 1' 14" |
| 6 | Mieczysław Cielecki | Polònia | + 1' 21" |
| 7 | Herman Snoeyink | Països Baixos | + 1' 39" |
| 8 | Grzegorz Jaroszewski | Polònia | + 1' 50" |
| 9 | Andrzej Mąkowski | Polònia | + 2' 07" |
| 10 | Fritz Saladin | Suïssa | + 2' 19" |

### Classificació de la prova júnior

| Pos. | Cycliste | Pays | Temps |
| | José Iñaki Vijandi | Espanya | 50' 43" |
| | Bart Musschoolt | Bèlgica | + 58" |
| | Heinz Matschke | RFA | + 1' 35" |
| 4 | Radomír Šimůnek | Txecoslovàquia | + 1' 53" |
| 5 | Jokin Mujika | Espanya | + 1' 54" |
| 6 | Eddy De Bie | Bèlgica | + 2' 07" |
| 7 | Kurt Meier | Suïssa | + 2' 15" |
| 8 | Nico Verhoeven | Bèlgica | + 2' 34" |
| 9 | Heino Pöhlmann | RFA | + 2' 44" |
| 10 | Eric Vanderaerden | Bèlgica | + 3' 03" |

## Medaller

| Pos. | País | Or | Plata | Bronze | Total |
| 1 | Suïssa | 1 | 1 | 1 | 3 |
| 2 | Espanya | 1 | 0 | 0 | 1 |
| 2 | Itàlia | 1 | 0 | 0 | 1 |
| 4 | Bèlgica | 0 | 1 | 1 | 2 |
| 5 | Països Baixos | 0 | 1 | 0 | 1 |
| 6 | RFA | 0 | 0 | 1 | 1 |

## Referències

* Web de l'UCI
* Resultats a les-sports.info
# Camí dels Molins

«Camí dels Molins» té aquests significats:
* Camí dels Molins (Ares del Maestrat)
* Camí dels Molins (Santa Oliva)
# Camí dels Muntanyants

Camí dels Muntanyants, Camí dels Muntanyans, Camí dels Muntanyencs o els Muntanyans, depenent de la font consultada, és una entitat de població del municipi d'Alcover, Alt Camp. L'any 2005 tenia 33 habitants.
Es troba al nord-est del nucli urbà d'Alcover, prop de La Borquera i de Serradalt. L'ajuntament d'Alcover i altres fonts la consideren una urbanització.

## Referències

* ↑ Municat
* ↑ ICC (cercador)
* ↑ ICC (mapa 1:10.000)
* 1 2 «Camí dels Muntanyants». Gran Enciclopèdia Catalana. Barcelona: Grup Enciclopèdia Catalana.
* ↑ «Ajuntament d'Alcover. Urbanitzacions i nuclis agregats». Arxivat de l'original el 2011-09-04. [Consulta: 29 juliol 2008].
41° 16′ 49″ N, 1° 11′ 17″ E﻿ / ﻿41.28028°N,1.18806°E﻿ / 41.28028; 1.18806
# Andreu Canet i Català

Andreu Canet i Català (Barcelona, 30 de novembre de 1920 - Cardedeu, 17 de febrer de 2022) va ser un supervivent de la Lleva del Biberó que va combatre a les batalles del Segre i de l'Ebre amb la 60a Divisió. Va ser fet presoner per l'exèrcit feixista durant la desfeta republicana i deportat, malalt de tifus, a un camp de concentració on va ser condemnat a treballs forçats fins al 1943.
Més endavant es va casar amb Maria Cinta Pinyol i tingueren dos fills. Va treballar en un quiosc al vestíbul de l'estació de Plaça de Catalunya a Barcelona venent i reparant plomes estilogràfiques, bolígrafs i encenedors. Una vegada jubilat, va dedicar molt temps a fer xerrades a instituts explicant el succeït durant la guerra perquè no quedés en l'oblit. Va ser delegat de Barcelona de l'Agrupació de Supervivents de la Lleva del Biberó-41, va participar en entrevistes amb mitjans de comunicació i va col·laborar amb investigadors. Els darrers 12 anys va residir a Cardedeu.

## Referències

* ↑ «La Contra: Andreu Canet» (en castellà). La Vanguardia, 24-07-2012. [Consulta: 20 febrer 2022].
* ↑ «M'havien donat per mort. M'enterraven l'endemà». Catalunya Ràdio, 16-11-2018. [Consulta: 20 febrer 2022].
* ↑ Serra, Oriol. «Mor a 101 anys, Andreu Canet, de Cardedeu, supervivent de la lleva del Biberó». El 9 Nou, 18-02-2022. [Consulta: 20 febrer 2022].

## Bibliografia

* Amela, Víctor M. Ens van robar la joventut. Memòria viva de la Lleva del Biberó. Rosa dels Vents: 2020. ISBN 978-84-17627-99-7.
# Cucut paó

El cucut paó (Dromococcyx pavoninus) és una espècie d'ocell de la família dels cucúlids (Cuculidae) que habita la selva humida de Veneçuela, Guyana, Guaiana Francesa, est de l'Equador i del Perú, gran part del Brasil, nord i est de Bolívia, el Paraguai i nord-est de l'Argentina.
# Client de xarxa

Un client de xarxa o client software, en una xarxa de computadors, és l'entitat de programari que realitza les peticions de servei als proveïdors d'aquest.
D'aquesta manera, un client de xarxa llançarà peticions en forma de missatges a un servidor de xarxa que les processarà. Després d'aquest procés, el servidor transmetrà la resposta al client.

## Referències

* ↑ Catalunya, Institut Obert de. «Xarxes d'àrea local». Arxivat de l'original el 2020-10-26. [Consulta: 24 octubre 2020].
* ↑ Catalunya, Institut Obert de. «Serveis de Xarxa i Internet». [Consulta: 24 octubre 2020].

## Vegeu també

* Proveïdor de serveis d'internet
* Server Message Block
# Xot d'Enggano

El xot d'Enggano (Otus enganensis) és una espècie d'ocell de la família dels estrígids (Strigidae). Habita els boscos d'Enggano, illa propera a la costa occidental de Sumatra. El seu estat de conservació es considera gairebé amenaçat.

## Referències

* ↑ «Xot d'Enggano». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Enggano Scops-owl. Otus enganensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Accent circumflex

* Signes diacrítics
* accent
* accent agut ( ´ )
* accent agut doble ( ˝ )
* accent greu ( ˋ )
* breu ( ˘ )
* circumflex ( ˆ )
* anticircumflex / "hàtxek" ( ˇ )
* trenc ( ¸ )
* dièresi o trema ( ¨ )
* punt volat ( · )
* anunaasika / punt superior ( ˙ )
* anusvaara / punt inferior (  ̣ )
* croc / dấu hỏi (  ̉ )
* màcron ( ˉ )
* ogonek / "Croc polonés" ( ˛ )
* anell / kroužek ( ˚ )
* dàsia ( ʽ )
* psili (  ʼ )
* dièresi ( ¨ )
* Signes de puntuació i tipogràfics emprats com a diacrítics:
* apòstrof ( ’ )
* barra ( | )
* dos punts ( : )
* coma ( , )
* guionet ( ˗ )
* titlla ( ˜ )
* titlo (  ҃ )
L'accent circumflex (^) és un tipus de signe diacrític. Entre impressors rep el nom de caputxa. Gràficament és la unió d'un accent agut i un accent greu. Els seus usos principals, traient els manlleus lingüístics, són:
* Canvi de to: Al grec antic, el circumflex marcava una pujada i una baixada de to en la mateixa vocal (d'aquí la seva forma i l'origen d'aquest signe).
* Marca d'elisió d'una lletra: En francès, per exemple, marca de tant en tant una lletra que s'ha perdut. Va ser un ús dels tipògrafs, quan la tipografia es feia manualment i que hom feia economia de lletres no pronunciades com ja era costum als manuscrits. Avui, sols és qüestió d'ortografia arbitrària, com al mot hôpital, que ve d'hospitalis. L'ús francès no és gaire lògic: fait, del llatí facet (fa) no pren circumflex, plaît de placet (plau) en pren un, per bé que tots dos mots tenen la mateixa etimologia. La darrera reforma ortogràfica va permetre, però no imposar, d'ometre el circumflex sobre la i i la u; ans al contrari s'ha de mantenir sobre la a, e i o, serveix per a indicar una vocal més llarga, pronunciada en certes regions i certs contexts en francès.
* Distinció lèxica: Pot usar-se per diferenciar homònims, com per exemple al gaèlic
* Quantitat: En algunes llengües es pot utilitzar per a marcar que una vocal era llarga (i normalment també oberta), com l'afrikaans.
* Distinció de fonemes: Marca la pronunciació diferent de vocals o consonants que altrament coincidirien en la forma escrita, com passa en esperanto.
* Tonicitat: Pot usar-se per a assenyalar la síl·laba tònica, com al portuguès (si bé en desús per la reforma ortogràfica).
* Lletra doble: A l'edat mitjana era un dels signes per marcar la duplicació d'una lletra, juntament amb altres signes. Aquest ús era freqüent a Itàlia per a marcar la doble i.

## Referències

* ↑ «Accent circumflex». Gran Enciclopèdia Catalana. Barcelona: Grup Enciclopèdia Catalana.
# Àcid dibàsic

Un àcid dibàsic és un àcid que té dos ions d'hidrogen per a donar a una base química dins d'una reacció d'àcid-base. Per tant, una molècula dibàsica té dos àtoms d'hidrogen reemplaçables.
Uns exemples de comportament com àcid dibàsic es troba en l'àcid sulfúric (H₂SO₄) i en l'àcid húmic.

## Referències

* ↑ Dibasic acid at the Online Medical Dictionary Retrieved October 12, 2008.
* ↑ Dibasic at Datasegment.com Retrieved October 12, 2008.
# Pallenis maritima

Gravit marí (Pallenis maritima) és una planta herbàcia perenne, adaptada a les zones semiàrides de l'estatge termomediterrani, de la família de les Asteràcies.

## Descripció

De 2 a 20 cm d'alçada, aspre, vellosa, més o menys erecta, de base llenyosa, freqüentment amb moltes branques, arbustiva, amb branques esteses ascendents i cobrint grans superfícies. Fulles alternes, peciolades, lanceolades-espatulades, de fins a 3 cm de longitud i un centímetre d'ample, uninervades, d'indument hirsut. Involucre amb 3-4 capes. Bràctees involucrals externes com les fulles caulinars superiors d'un centímetre de longitud aproximadament, les interiors lanceolades-linears, punxegudes. Lígules grogues, profundament tridentades, de 9 mm de longitud, tan llargues amb l'involucre o una mica més curtes. Flòsculs grocs, de 5 lòbuls, hermafrodites. Fruits de fins a 1,5 mm de longitud, els perifèrics amb més o menys 3 cantonades, aplanats i un floc d'escames; els interiors rodons, molt vellosos, amb una corona d'escames lanceolades.

## Vida i reproducció

Floreix gairebé tot l'any, especialment des de la primavera fins ben entrat l'estiu. Es reprodueix mitjançant llavors o per esqueixos a l'estiu.

## Hàbitat

Viu a roquissars pròxims a la costa. Viu en zones de matollar, sobre sòls pedregosos o arenosos, ben drenats, esquerdes, velles construccions (rupícola o subrupícola), a climes temperats o semiàrids. Suporta alts nivells d'insolació, les sequeres estivals i els sòls salins (halòfita). Presenta una moderada resistència a les gelades.

## Distribució

Se la troba al mediterrani occidental i central fins a Grècia. També al nord d'Àfrica i a les Illes Canàries.

## Referències

* ↑ «Pallenis maritima» a EOL. Data consulta: 27 de març de 2014.
* ↑ Bayer et ali (1989): Plantas del Mediterráneo, Blume, Barcelona.

## Enllaços externs

* Fundación Punta Entinas - Sabinar y Isla de Alborán Arxivat 2009-12-22 a Wayback Machine.
* Ideal
# Calimaya

Calimaya és un municipi de l'estat de Mèxic. Ocuilan és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Metepec i Capulhuac, al sud amb Tenango del Valle, a l'oest amb Toluca i a l'est amb Rayón.

## Referències

* ↑ Monografia municipal de Calimaya Arxivat 2016-08-20 a Wayback Machine. (castellà)

## Vegeu també

* Municipis de l'estat de Mèxic

## Enllaços externs

* Portal de l'estat de Mèxic (castellà)
# Deco

«Deco» té aquests significats:
* Art: l'Art déco és un moviment artístic desenvolupat durant els anys vint del segle xx.
* Esports: Anderson Luis de Souza, de sobrenom Deco és un jugador de futbol brasiler
# Abu Ghraib

Abu Ghraib —àrab: أبو غريب, Abū Ḡurayb— és una ciutat iraquiana de la província de Bagdad, situada a l'oest de la ciutat de Bagdad i al nord-oest del seu aeroport internacional. Té una població de 189.000 habitants (2003) i la creua l'antiga carretera a Jordània. El govern li atorgà l'estatus de ciutat el 1944.
El significat del topònim sovint s'ha volgut explicar com a «pare del del petit corb», en el sentit de lloc on hi abundarien els corbs. Tanmateix, és probable que aquesta sigui una típica etimologia popular, i el nom «Ghraib» s'hauria de relacionar amb el mot gharb, «oest».

## Història

Abans de la primera Guerra del Golf Abu Ghraib va ser coneguda com el lloc on s'enclavava la planta de llet infantil on segons les agències d'intel·ligència occidentals es fabricaven armes biològiques. La planta va ser construïda en 1980 i camuflada mitjançant pintura estampada, durant la Guerra Iran-Iraq. Va ser bombardejada durant la guerra del golf. En el període d'entreguerres el govern iraquià la va reconstruir parcialment i novament va ser denunciada per part del Secretari d'estat americà Colin Powell de ser una fàbrica d'armes biològiques. Després de la Invasió de l'Iraq de 2003, el grup encarregat de trobar i identificar les armes de destrucció massives, l'Iraq Survey Group, va descartar que mai s'haguessin fabricat armes biològiques i es va acceptar que es tractava d'una fàbrica de llet materno-infantil.
La ciutat és també coneguda per la seva presó, lloc on les forces d'ocupació torturaven i mataven presoners de la insurgència o simples civils. El 2003 la presó va prendre notorietat internacional arran de les denúncies i publicacions de fotografies que testimoniaven aquests fets.

## Referències

* ↑ «Language Log: Abu Ghraib is not about ravens after all (?)...». [Consulta: 24 juny 2012].

## Enllaços externs

* «Wikimapia: Abu Ghraib located».
# Pere Mesquida Obrador

Pere Mesquida Obrador (Felanitx, 1933 - Felanitx, 6 d'octubre de 2022) va ser un polític mallorquí, primer batle elegit democràticament a la localitat de Felanitx després del règim franquista.
A la dècada del 1970 era directiu del Club Esportiu Felanitx i l’any 1979, amb l’arribada de les primeres eleccions municipals democràtiques, es presentà a les llistes de la Unió de Centre Democràtic i, més endavant, d'Unió Felanitxera i del Partit Demòcrata Popular, successivament. Va ser batle durant 8 anys (1979-1987) i aconseguí majoria absoluta en les dues primeres eleccions i majoria relativa en la darrera. El seu predecessor en el càrrec fou Andreu Manresa i el seu successor fou Cosme Oliver.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 10. Palma: Promomallorca, p. 402. ISBN 84-8661702-2.
* ↑ «Ha mort l’exbatle Pere Mesquida Obrador», 13-10-2022. [Consulta: 17 setembre 2024].
# Can Conna

Can Conna és una obra barroca de Sant Cebrià de Vallalta (Maresme) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular formada per tres cossos perpendiculars a la façana. Té afegit un altre cos a cada banda, de mides diferents. La coberta és a dues aigües. Té planta baixa, primer pis -amb finestres de pedra granítica- i unes petites golfes a la part central. La porta d'entrada és de forma rectangular amb una llinda de granit, com a element més destacable, a la qual hi ha esculpides amb lletres el nom abreujat del propietari, entre la creu, el nom de Jesús i l'any de la construcció: "1773". La decoració és d'estil barroc. Hi ha un rellotge de sol que decora la façana principal.

## Referències

* ↑ «Can Conna». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Anapis hetschki

Anapis hetschki és una espècie d'aranyes araneomorfes de la família dels anàpids (Anapidae). Fou descrita per primera vegada per Eugen von Keyserling l'any 1886 amb el nom d' Amazula hetschkii.

## Distribució

Aquesta espècie és endèmica de Santa Catarina al Brasil.

## Descripció

La femella holotip fa 1,7 mm.

## Referències

* 1 2 3 Keyserling, E. (1886b). Die Spinnen Amerikas. Theridiidae. Nürnberg 2, 1-295
* ↑ (anglès) World Spider Catalog: Anapis hetschki (Keyserling, 1886) en la família Anapidae +base de dades Accés el 9 de febrer de 2019
* ↑ Platnick & Shadab, 1978: A review of the spider genus Anapis (Araneae, Anapidae), with a dual cladistic analysis. American Museum Novitates, n. 2663, p. 1-23 (text integral Arxivat 2007-06-13 a Wayback Machine.).